Kauppamatkustajan kuolema (vuoden 1951 elokuva)

Kauppamatkustajan kuolema (Death of a Salesman) on László Benedekin ohjaama yhdysvaltalainen elokuva vuodelta 1951. Se perustuu Arthur Millerin kirjoittamaan samannimiseen näytelmään. Elokuvan tärkeimmissä rooleissa esiintyvät pääosin samat näyttelijät kuin näytelmän Broadway-versiossakin. Kevin McCarthy oli esiintynyt näytelmän Lontoon versiossa. Merkittävin poikkeus oli Willy Lomanin rooli, jonka Broadwaylla oli näytellyt Lee J. Cobb. Cobbin väitettyjen vasemmistolaisyhteyksien takia elokuvaroolin sai Fredric March.

Elokuva oli Oscar-ehdokkaana viidessä eri kategoriassa, joista se ei saanut yhtään. Golden Globe -palkinnon saivat elokuvan ohjaaja László Benedek, näyttelijät Fredric March ja Kevin McCarthy sekä kuvaaja Franz Planer.

The New York Timesin kriitikot valitsivat Kauppamatkustajan kuoleman vuonna 2004 yhdeksi kaikkien aikojen tuhannesta parhaasta elokuvasta maailmassa.

Näyttelijät

Lähteet 

Vuoden 1951 yhdysvaltalaiset elokuvat
Yhdysvaltalaiset mustavalkoelokuvat
Yhdysvaltalaiset näytelmiin perustuvat elokuvat
László Benedekin ohjaamat elokuvat
Golden Globe -palkitut elokuvat